เรื่องร้องเรียน: ประชาชนไปติดต่อราชการที่สำนักงานเขตดินแดง ที่จอดรถสำหรับผู้มาติดต่อแทบไม่มี ไปทีไรแน่นไปหมด ส่วนใหญ่เป็นรถเจ้าหน้าที่ข้าราชการ จนต้องออกมาจอดริมถนนฝั่งตรงข้ามสำนักงาน แต่พอจอดไปทำธุระ จราจรสน.ดินแดงก็ขยันมาก ไล่ล็อกล้อรถประชาชนที่มาติดต่อราชการทันที แต่รถเหลืองของกทม.จอดตลอดแนวตั้งแต่อู่รถประจำทางสาย 117 ยันสี่แยก จอดได้ไม่ล็อกล้อ จะให้ประชาชนไปจอดรถที่ไหน จริงๆก็ไม่ได้อยากจอดข้างถนน แต่ในเมื่อไม่มีที่ให้ประชาชนผู้มาติดต่อราชการได้จอดเลย ก็ต้องยอมเสี่ยงจอดริมถนนด้านนอก
การดำเนินการของเจ้าหน้าที่: เนื่องจากพื้นที่ของสำนักงานเขตดินแดงมีจำกัด และมีประชาชนมาติดต่อราชการเป็นจำนวนมาก ทำให้ที่จอดรถไม่เพียงพอ  ท่านสามารถนำรถเข้าไปจอดที่ศาลาว่าการ กทม. 2 ได้นะคะ ทางสำนักงานเขตดินแดงต้องขออภัยในความไม่สะดวกเป็นอย่างยิ่ง ขอบคุณค่ะ
ความเห็นของผู้แจ้ง: แบบนี้ไม่ได้เป็นการแก้ปัญหาครับ รถของกทม.ควรนำออกจากข้างถนนหน้าสำนักงานเขตดินแดงทั้งหมด ถ้าจะไม่ให้ปชช.ผู้มาติดต่อราชการจอด รถกทม.ก็ต้องไม่ให้จอดเช่นกัน
พื้นที่: แขวงดินแดง เขตดินแดง กรุงเทพมหานคร